ປ. ໂອບາມາ ປະຕິຍານ ວ່າ ຈະໃຊ້ສິດຢັບຢັ້ງ ຮ່າງກົດໝາຍ ທີ່ຈະຢຸດ ແຜນຮັບເອົາ ອົບພະຍົບຊີເຣຍ ແລະອີຣັກ 
ສະມາຊິກສະພາ ສຫລ ກຳລັງວາງແຜນວ່າ ຈະລົງຄະແນນສຽງ ກ່ຽວກັບຮ່າງກົດໝາຍ ສະໜັບສະໜູນ ໂດຍພັກ ຣີພັບບລີກັນ ທີ່ຈະຢຸດແຜນຮັບເອົາອົບພະຍົບ ຂອງທ່ານໂອບາມາ.
ສະມາຊິກສະພາ ສະຫະລັດ ກຳລັງວາງແຜນວ່າ ຈະລົງຄະ ແນນສຽງ ໃນວັນພະຫັດມື້ນີ້ ກ່ຽວກັບຮ່າງກົດໝາຍສະໜັບ ສະໜູນ ໂດຍສຽງສ່ວນໃຫຍ່ຂອງພັກ ຣີພັບບລີກັນ ທີ່ຈະຢຸດ ໂຄງການຂອງລັດຖະບານ ທ່ານ ໂອບາມາ ເພື່ອຕັ້ງຖິ່ນຖານ ໃຫ້ແກ່ອົບພະຍົບຈາກ ອີຣັກ ແລະ ຊີເຣຍ ຢູ່ໃນສະຫະລັດ ທ່ານປະທານາທິບໍດີ ຂົ່ມຂູ່ວ່າຈະໃຊ້ສິດຢັບຢັ້ງຮ່າງກົດໝາຍ ດັ່ງກ່າວ ໃນວັນພຸດວານນີ້, ປະທານສະພາຕ່ຳພັກຣິພັບບລີກັນຄົນໃໝ່ ທ່ານ Paul Ryan ໄດ້ກ່າວຢູ່ໃນສະພາຕ່ຳກ່ຽວກັບການໂຈມ ຕີກໍ່ການຮ້າຍ ໃນນະຄອນຫຼວງ ປາຣີ ເມື່ອວັນສຸກຜ່ານມາວ່າ ທ່ານ Ryan ໄດ້ກ່າວ່າ ການໂຈມຕີແມ່ນການເຕືອນຄວາມຈຳພວກເຮົາ ວ່າມັນມີ ມານຮ້າຍ ຢູ່ທາງນອກ, ແລະ ມັນບໍ່ສາມາດຖືກລະເລີຍ ຫຼື ອົດກັ້ນ ໄວ້ໄດ້ ມັນຕ້ອງຖືກລົບລ້າງ ທ່ານໄດ້ກ່າວວ່າ ປະຊາຊົນ ອາເມຣິກາ ເກີຄວາມບໍ່ສະບາຍໃຈ ຫຼັງຈາກ ການໂຈມຕີ ແລະ ຕ້ອງການໆເຮັດໃຫ້ໝັ້ນໃຈໃໝ່ວ່າ ສະຫະລັດ ແມ່ນ ກຳລັງເຮັດທຸກຢ່າງ ທີ່ຕົນສາມາດ ເຮັດໄດ້ເພື່ອກວດສອບຜູ້ຊອກລີ້ໄພ ຈາກຄວາມຮຸນແຮງໃນ ອີຣັກ ແລະ ຊີເຣຍ ໃນຖະແຫຼງການແຈ້ງໂດຍຫ້ອງການແຫ່ງການບໍລິຫານ ແລະ ງົບປະມານ, ທຳນຽບຂາວ ໄດ້ກ່າວວ່າ ຮ່າງກົດໝາຍສະພາຕ່ຳ ຈະເພີ່ມ ໃນຂັ້ນຕອນການຄັດເລືອກຊາວອົບພະຍົບ ຖະແຫຼງການນັ້ນກ່າວວ່າ ທ່ານປະທານາທິບໍດີ ຈະໃຊ້ອຳນາດຢັບຢັ້ງຮ່າງກົດໝາຍ ດັ່ງກ່າວ